חוק התכנון והבנייה (תיקון מס' 119), התשע"ח-2017
הצעת חוק ממשלתית, הכנסת ה-20
פורסם: ספר החוקים, חוברת 2675, עמ' 74, 2017-12-28T00:00:00+02:00
חוק התכנון והבניה (תיקון מס' 119), התשע"ח–2017 התקבל בכנסת ביום ז' בטבת התשע"ח (25 בדצמבר 2017). החוק כולל מספר תיקונים לעניינים שונים בחוק התכנון והבנייה, ובכלל זה הסמכת הועדת לתשתיות לאומיות (ות"ל) לדון בהליכי תכנון של בתי סוהר, קציבת קדנציות לחברי מוסד תכנון - חמש שנים מיום מינויו של החבר ואפשרות הארכה בחמש שנים נוספות, קציבת קדנציות לחברי ועדת ערר, ייצוג כלל הרשויות המקומיות ב"וועדות מרחביות" - מספר חברים כמספר הרשויות המקומיות הכלולות בתחום הוועדה, הוספת סמכות לוועדה מקומית לאשר שינוי ייעוד או הוספת שימושים למלונאות, העברת הדיון למוסד תכנון אחר - רק אם טרם התקבלה במוסד התכנון הראשון החלטה על הפקדת התכנית, קיצור הליכים למתן הקלה או אישור שימוש חורג מתכנית מיתאר ארצית או מחוזית, הרחבת האפשרות למתן היתר לשימוש חורג שאינו למגורים, הענקת רישיון למכוני בקרה מסוג שיקבע בצו אף אם לא פועלים בשירותו כל הבקרים המורשים הנדרשים וכן, לבסוף, דחיית כניסתו לתוקף של ההסדר המחייב אישור מכון בקרה לצורך קבלת היתר בנייה בשלושה חודשים.